**Барлық мемлекеттік органдардың мемлекеттік**

**қызметшілері арасында бос мемлекеттік әкімшілік лауазымдарға орналасуға ішкі конкурс туралы хабарландыру**

**Қазақстан Республикасы Қаржы министрлігі Мемлекеттік кірістер комитеті Атырау облысы бойынша Мемлекеттік кірістер департаментінің Жылыой ауданы бойынша Мемлекеттік кірістер басқармасы,060100, Атырау облысы,Жылыой ауданы, Ж.Ізтұрғанов көшесі, анықтама үшін телефоны: 8(71237)50970, e-mail:abulebaeva@taxatyrau.mgd.kz, барлық мемлекеттік органдардың мемлекеттік қызметшілері арасында мемлекеттік әкімшілік лауазымдарға орналасуға ішкі конкурс жариялайды:**

**Қазақстан Республикасы Қаржы министрлігі Мемлекеттік кірістер комитеті Атырау облысы бойынша Мемлекеттік кірістер департаментінің Жылыой ауданы бойынша мемлекеттік кірістер басқармасының «Салық төлеушілермен жұмыс» бөлімінің бас маманы, C-R-4 санаты, 1 бірлік.**

Лауазымдық жалақысы еңбек сіңірген жылдарына байланысты 73288 теңгеден 99106 теңгеге дейін.

**Функционалдық міндеттері:** ҚР Қаржы министрлігінің Мемлекеттік кірістер комитеті басшылығының орталықтандырылған тапсырмаларының, бұйрықтарының және нұсқауларының орындалуын жүзеге асыру; бекітілген салық төлеушілер бойынша салықтар мен басқа да төлемдердің түсімін бақылау;камералдық бақылау жүргізу; салық міндеттемесін орындау; салық төлеушілерінің қызметіне талдау жасау, тапсырылған декларациядағы салық сомаларының уақытылы жүргізілуіне және төленуіне камералдық бақылау жасау; ҚР әкімшілік құқық бұзушылық кодексіне сәйкес салық төлеушілерге әкімшілік айыппұл қолдану; төлем кодтары бойынша талдау және; салық төлеушілердің өтініштерін, хаттарын уақытылы, жетік және заңды түрде қарауды қамтамасыз ету; салық және басқа да төлемдердің болжамының орындалмауына және орындалуына талдау жасап, бекітілген болжамға түзету жасау; салық және басқа да төлемдердің барлық түрінің түсіміне талдау жасау; уәкілетті органдардан бекітілген мәліметтердің уақытында алынуын қадағалау; бөлімдерімен өзара қарым қатынас орнату; мемлекеттік сатып алу жөнінде келген тапсырмаларды орындау, соттың шешімімен жалған мекеме болып анықталған салық төлеушілермен іс-әрекет жасаған заңды тұлғаларды анықтап, салық заңдылықтарына сәйкес шара қолдану;

 **Ішкі конкурсқа қатысушыларға қойылатын талаптар:**

 Білімі – жоғары. Құқық, экономика.

Бастамалық, адамдармен тіл табысуы, аналитикалық, ұйымдастырушылық, стратегиялық ойлау, көшбасшылық, әдептілік, сапаға бағдарлану, тұтынушыға бағдарлану, сыбайлас жемқорлыққа төзбеушілік.

 **Жұмыс тәжірбиесі келесі талаптардың біріне сәйкес болуы тиіс:**

1.Мемлекеттік қызмет өтілі мемлекеттік органның штат кестесінде көзделген келесі төменгі санаттағы лауазымдарда немесе C-R-5, E-R-5,E-G-2 санаттарынан төмен емес лауазымдарда немесе «А» корпусының мемлекеттік әкімшілік лауазымдарында не саяси лауазымдарда бір жылдан кем емес;

2.Мемлекеттік қызмет өтілі орталық, облыстық, қалалық немесе аудандық деңгейдегі құқық қорғау немесе арнайы мемлекеттік органдардың қатардағы құрамындағы лауазымдарда екі жылдан кем емес;

3.Осы санаттағы нақты лауазымның функионалдық бағытына сәйкес салаларда жұмыс өтілі екі жылдан кем емес;\*

4.жоғары немесе жоғары оқу орындарынан кейінгі білім бағдарламалары бойынша Қазақстан Республикасының Президенті жанындағы білім беру ұйымдарында мемлекеттік тапсырыс негізінде немесе шетелдің жоғары оқу орындарында Шетелде кадрлар даярлау жөніндегі республикалық комиссия бекітетін басым мамандықтар бойынша оқуды аяқтауы;

5.ғылыми дәрежесінің болуы;\*

**Конкурсқа қатысу үшін қажетті құжаттар:**

«Б» корпусының әкімшілік мемлекеттік лауазымына орналасуға конкурс өткізу Қағидалардың 2-қосымшасына сәйкес нысандағы өтініш;

тиісті персоналды басқару қызметімен расталған қызметтік тізім.

 Құжаттардың толық емес пакетін ұсыну конкурс комиссиясының оларды қараудан бас тартуы үшін негіз болып табылады.

 Азаматтар бiлiмiне, жұмыс тәжiрибесiне, кәсiби шеберлiгiне және беделіне қатысты (бiлiктiлiгiн арттыру, ғылыми дәрежелер мен атақтар берiлуi туралы құжаттардың көшiрмелерi, мiнездемелер, ұсынымдар, ғылыми жарияланымдар және өзге де олардың кәсіби қызметін, біліктілігін сипаттайтын мәліметтер) қосымша ақпараттарды бере алады.

 **Құжаттар конкурс өткiзу туралы хабарландыру соңғы жарияланған күнінен бастап 5 жұмыс күннің ішінде тапсырылуы тиіс.**

Әңгімелесуге жіберілген кандидаттар оны кандидаттарды әңгімелесу жіберу туралы хабардар ету күнінен бастап бес жұмыс күн ішінде Жылыой ауданы бойынша мемлекеттік кірістер басқармасының ұйымдастыру құқықтық жұмыстар және өндіру бөлімінде әңгімелесу өтеді.

Конкурс комиссиясы жұмысының ашықтылығы мен объективтілігін қамтамасыз ету үшін оның отырысына байқаушылар шақырылады.

Конкурс комиссиясының отырысына байқаушылар ретінде Қазақстан Республикасы Парламентінің және барлық деңгейдегі мәслихат депутаттарының, Қазақстан Республикасы заңнамасында белгіленген тәртіпте аккредиттелген бұқаралық ақпарат құралдарының, басқа мемлекеттік органдардың, қоғамдық бірлестіктердің (үкіметтік емес ұйымдардың), коммерциялық ұйымдардың және саяси партиялардың өкілдері, уәкілетті органның қызметкерлері қатыса алады.

 Байқаушылар әңгімелесу процесінде кандидаттарға сұрақтар қоймайды. Байқаушыларға конкурс комиссиясының жұмысына кедергі келтіретін іс-әрекеттер жасауға, кандидаттардың жеке басы деректеріне қатысты мәліметтерді жариялауға, кандидаттар қатысатын конкурс рәсімдерінде олардың техникалық жазба құралдарын қолдануға жол берілмейді.

 Байқаушы ретінде конкурс комиссиясының отырысына қатысу үшін тұлғалар әңгімелесу басталғанға дейін бір жұмыс күнінен кешіктірмей персоналды басқару қызметіне (кадр қызметіне) тіркеледі. Тіркелу үшін тұлғалар персоналды басқару қызметіне (кадр қызметіне) жеке басын куәландыратын құжаттың көшірмесін, ұйымдарға тиесілілігін растайтын құжаттардың түпнұсқасын немесе көшірмелерін ұсынады.

Конкурсқа қатысушылар мен кандидаттар уәкiлеттi органға немесе оның аумақтық бөлiмшесiне, не Қазақстан Республикасының заңнамасына сәйкес сот тәртiбiнде конкурс комиссиясының шешiмiне шағымдана алады.

Конкурс комиссиясының шешімі қабылданған күннен бастап бес жұмыс күнненкешіктірмей уәкiлеттi органға немесе оның аумақтық бөлiмшесiне конкурс комиссиясының шешіміне шағым беру, уәкiлеттi органның немесе оның аумақтық бөлiмшесiнiң келіп түскен шағым бойынша тиісті шешім қабылдауына дейін конкурс комиссиясының шешімінің қолданылуын тоқтата тұруға негіз болып табылады.